****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 10.jūnijā **Nr.387**

 (prot. Nr.24, 37.§)

**Par finansiālā atbalsta sniegšanu centralizēto kanalizācijas tīklu būvniecībai un līdzekļu piešķiršanu no pamatbudžeta programmas „Izdevumi neparedzētiem gadījumiem”**

Pamatojoties uz likuma “Par pašvaldībām” 14.panta pirmās daļas 1.punktu, 21.panta pirmās daļas 2.punktu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 9.augusta noteikumu Nr.2 „Noteikumi par Daugavpils pilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 40.punktu, ņemot vērā iedzīvotāju lūgumu, ar mērķi nodrošināt sabiedrisko pakalpojumu sniegšanu vismaz 5 iedzīvotājiem, saskaņā ar SIA “Daugavpils ūdens” sastādīto tāmi objektam „Centralizēto kanalizācijas tīklu būvniecība Lielā Dārza ielā posmā no Grodņas ielas līdz Lielā Dārza ielai 83, Daugavpilī” (turpmāk – projekts), ņemot vērā Daugavpils pilsētas domes Finanšu komitejas 2021.gada 10.jūnija sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Atbalstīt sabiedrības ar ierobežotu atbildību „Daugavpils ūdens” projektu un piešķirt projekta realizācijai **30 485 EUR** (trīsdesmit tūkstoši četri simti astoņdesmit pieci eiro) no Daugavpils pilsētas pašvaldības pamatbudžeta programmas „Izdevumi neparedzētiem gadījumiem”.
2. Projekta finansēšanai veikt ieguldījumu sabiedrības ar ierobežotu atbildību „Daugavpils ūdens” (reģistrācijas Nr.41503002432, juridiskā adrese: Ūdensvada iela 3, Daugavpils, LV – 5401) pamatkapitālā 2021.gadā.
3. Uzdot sabiedrībai ar ierobežotu atbildību „Daugavpils ūdens” iesniegt dalībnieku sapulcei pamatkapitāla palielināšanas noteikumus un statūtu grozījumus.
4. Apstiprināt Daugavpils pilsētas domes pamatbudžeta programmas “Akcijas un cita līdzdalība komersantu pašu kapitālā” ieņēmumu un izdevumu tāmes grozījumus 2021.gadam, saskaņā ar pielikumu.
5. Lēmuma izpildi kontrolē Daugavpils pilsētas domes izpilddirektore Sabīne Šņepste.

Pielikumā: Daugavpils pilsētas domes pamatbudžeta programmas “Akcijas un cita līdzdalība komersantu pašu kapitālā” ieņēmumu un izdevumu tāmes grozījumi 2021.gadam.

Domes priekšsēdētājs *(personiskais paraksts)* I. Prelatovs